b"\n_START_ARTICLE_\nClaude Debussy\n_START_SECTION_\n\xc5\xbdivljenjepis\n_START_PARAGRAPH_\nAchille-Claude se je rodil 22. avgusta 1862 Saint-Germain-en-Laye kraju Saint-Germain-en-Laye, ki se danes nahaja v predmestju Pariza. Bil je iz revne dru\xc5\xbeine, v kateri je bil o\xc4\x8de Manuel-Achille Debussy najprej prodajalec, po preselitvi v Pariz je delal kot ra\xc4\x8dunovodja za \xc5\xbeelezni\xc5\xa1ki dru\xc5\xbebi, kasneje pa je bil vojak. Po revoluciji je bil obsojen na smrt in osvobojen. Mati Victorina je bila h\xc4\x8di ko\xc4\x8dija\xc5\xbea in kuharica._NEWLINE_Claude nikoli obiskoval \xc5\xa1ole. Nekaj \xe2\x80\x8b\xe2\x80\x8bosnov branja, pisanja in ra\xc4\x8dunanja mu je dala njegova mati. Klavir ga je najprej pou\xc4\x8devala nekdanja Chopinova u\xc4\x8denka kar mu je zagotovila bogata Maut\xc3\xa9 de Fleurville, ki ga je vzela v skrbni\xc5\xa1tvo. Leta 1873 se je vpisal na Konservatorij, kamor je hodil z odporom, saj je slabo prena\xc5\xa1al strogost profesorjev in zastarele pogoje. Kljub temu je bil uspe\xc5\xa1en in je samo eno leto po sprejemu \xc5\xbee obiskoval zgornji razred pri Antoine Fran\xc3\xa7ois Marmontelu. Ta ga je pripravil do nekaterih uspehov na \xc5\xa1olskih tekmovanjih, vendar se je izkazalo, da ne bo dober pianist. Bolj\xc5\xa1i je bil v komponiranju, kjer je bil najbolj\xc5\xa1i v razredu. Leta 1880 se je \xc5\xbee lahko pre\xc5\xbeivljal z glasbo. Bogata baronica von Meck ga je vzela na potovanje v Italijo, \xc5\xa0vico, Avstrijo in Rusijo. Pri svojem nadaljnjem usposabljanju na konservatoriju je bil \xc5\xa1tudent pri Ernestu Guiraudoju._NEWLINE_Dvaindvajsetleten je Debussy prejel rimsko nagrado, z njo pa \xc5\xa1tiriletno \xc5\xa1tipendijo za udele\xc5\xbebo na Acad\xc3\xa9mie des Beaux-Arts. Leta 1883 je bil na tekmovanju drugi, leta 1884 pa je s kantato L'enfant prodigue zmagal. Naslednja \xc5\xa1tiri leta je na ra\xc4\x8dun vlade \xc5\xbeivel v rimski vili Medici in \xc5\xa1tudiral glasbo. Spomladi leta 1886 je za\xc4\x8dasno odpotoval v Pariz, kjer se je spoznal z Lisztom, Giuseppejem Verdijem in Ruggierom Leoncavallom. V salonu gospe Vasnier, kamor je zahajal, je sre\xc4\x8deval razli\xc4\x8dne umetnike in skladal zanjo kratke skladbe na razli\xc4\x8dna besedila._NEWLINE_\xc4\x8cas po bivanju v Villa Medici je pre\xc5\xbeivljal boemsko. Bil je brez stalne zaposlitve. Za svoj \xe2\x80\x8b\xe2\x80\x8bvsakdanji kruh je slu\xc5\xbeil z manj\xc5\xa1imi skladbami. Dodatno finan\xc4\x8dno podporo je dobil od zalo\xc5\xbenika Georgesa Hartmanna. Debussy je delal honorarno kot glasbeni kritik za La Revue Blanche._NEWLINE_V starosti 18 let je za\xc4\x8del osemletno afero s Blanche Vasnier, soprogo pari\xc5\xa1kega odvetnika. Afera se je kon\xc4\x8dala z njegovim odhodom v Rim. Med letoma 1888/89 je imel Debussy afero s Camille Claudel, ki pa se je \xc5\xbee leta 1891 kon\xc4\x8dala. Romanti\xc4\x8dna ljubezenska zgodba se je odvila z zelo lepim dekletom in manekenko Rosalie Texier s katero se je leta 1899 tudi poro\xc4\x8dil. Leta 1904 se je zapletel z Emmo Bardac-Moyse, soprogo pari\xc5\xa1kega bankirja Sigismonda Bardaca. 14. oktobra 1904 je zahteval lo\xc4\x8ditev, vendar je Texierova posku\xc5\xa1ala storiti samomor. Pri tem se je po\xc5\xa1kodovala in ostala hroma. Sledil je \xc5\xa1kandal, ki je Debussyja odtujil od mnogih njegovih prijateljev. 30. oktobra 1905 se je Debussyju in Bardacsovi rodila h\xc4\x8di. Poro\xc4\x8dila sta se lahko \xc5\xa1ele leta 1908, po uspe\xc5\xa1nih lo\xc4\x8ditvah._NEWLINE_Po kratkem obisku Londona se je par vrnil v Pariz v septembru 1905, kupil hi\xc5\xa1o na Avenue du Bois de Boulogne (zdaj Avenue Foch), kjer je Debussy prebival preostanek svojega \xc5\xbeivljenja. Debussy je umrl zaradi raka danke na svojem pari\xc5\xa1kem domu 25. marca 1918. Za rakom je bil bolan od leta 1909, do\xc5\xbeivljal krvavitve, leta 1916 pa so mu izvedli eno prvih operacij stome. Pokopali so ga na pokopali\xc5\xa1\xc4\x8du Cimeti\xc3\xa8re de Passy v Parizu._NEWLINE_V rojstni hi\xc5\xa1i na Rue au Pain \xc5\xa1t. 38 v Saint-Germain-en-Laye je bil ustanovljen muzej Clauda Debussyja."